[Video] Almal verstom oor babatjie se omhelsingBrenda Coêlho de Souza en klein Ágata (Skermgreep uit die video) Die eerste fisiese kontak tussen ŉ ma en haar pasgebore kind kan baie emosioneel en kosbaar wees, en dit is duidelik sigbaar in dié video. Brenda Coêlho de Souza van Brasilië se baba is met ŉ keisersnee in die wêreld gebring. Net nadat klein Ágata haar eerste asemteug gehaal het, het die verpleegsters haar naby haar ma gebring sodat haar ma haar kon sien. Die liefde was sommer dadelik daar: Ágata het haar armpie om haar ma se gesig gesit en dit lyk selfs asof sy haar op die wang wou soen! Die personeel en die 24-jarige ma was verstom oor die gebaar. “Dit was ŉ ongelooflike oomblik toe my dogter my vir die eerste keer omhels het,” het Brenda gesê. “Ágata is nou drie maande oud en dit gaan baie goed met haar. Elke dag is ŉ verrassing en ek geniet dit om ma te wees!” https://youtu.be/_EIHCDhEBlI